પત્નિ નાયબ જીલ્લા વિકાસ અધિકારી બનતા દારુડીયા પતિથી શું કર્યુ જાણો.. – Crimeshow24
અમદાવાદઃ રાજપીપળાની નાયબ જીલ્લા વિકાસ અધિકારી મહિલાએ તેના દારુડીયા પતિથી ત્રાસીને ચાંદખેડા પોલીસ સ્ટેશનમાં ફરિયાદ કરી છે. થોડાક દિવસ પહેલા પતિએ દારુ પિધા બાદ મહિલાનું ગળું દબાવીને હત્યા કરવાની કોશિષ કરી હતી. પત્નિ નાયબ જીલ્લા અધિકારી બનતા પતિએ તેના પૈસાથી ઐયાશી કરવાની શરુ કરી અને દારુની લત્તે ચઢી ગયો હતો.
રાજપીપળામાં નાયબ જીલ્લા વિકાસ અધિકારી તરીકે ફરજ બજાવતી ગીતાજંલી અમીને ચાંદખેડા પોલીસ સ્ટેશનમાં તેના પતિ અને સસરા વિરુધ્ધમાં ફરિયાદ કરી છે. ફરિયાદમાં કરેલા આક્ષેપ પ્રમાણે વર્ષ 2003માં ગીતાંજલીના લગ્ન ચાંદખેડા વિસ્તારમાં આવેલા શ્યામ બંગલોઝમા રહેતા સુનીલ સદાશીવ અમીન સાથે થયા હતા. લગ્ન બાદ ગીતાજંલીએ બે પુત્રીને જન્મ આપ્યો હતો. લગ્ન બાદ સુનિલ ગીતાંજલીને નાની નાની બાબતે ઝધડો કરતો હતો અને માનસીક ત્રાસ આપતો હતો. હાલ ગીતાંજલી રાજપીપળામાં નાયબ જીલ્લા વિકાસ અધિકારી તરીકે ફરજ બજાવે છે.
ગીતાંજલીના આક્ષેપ છેકે તેનો પતિ સુનિલ દારુ પીવાની ટેવ ધરાવે છે અને જેના કારણે અવારનવાર તેની સાથે મારઝુડ કરે છે. ડીસેમ્બર મહિનામાં ગીતાંજલી નોકરી પરથી ઘરે આવી ત્યારે સુનિલે એકદમ તેના સાથે મારઝુડ શરુ કરી દીધી હતી અને તેની બન્ને પુત્રીઓને પણ મારવાની ધમકી આપી હતી. ગીતાંજલી ચાંદખેડા તેના પિયર આવી ગઇ હતી બે દિવસ સુનિલ તેને લેવા માટે આવ્યો હતો જ્યા તેને દારુ છોડી દેશે તેવી બાહેધરી આપી હતી. દારુ છોડવા માટે તે રીહેબીશન સેન્ટરમાં દાખલ થયો હતો જોકે બે દિવસ બાદ તે ઘરે પરત આવી ગયો હતો. સુનિલે ગીતાંજલી સાથે સમાધાન કરીને રાજપીપળા આવી ગયા હતા.
થોડાક દિવસ પહેલા ગીતાંજલી ધરે હતી ત્યારે સુનિલે દારુ પીધેલી હાલતમાં તેનુ ગળું દબાવીને હત્યા કરવાની કોશિષ કરી હતી. ગીતાંજલીએ ગભરાઇને બીજા રુમમાં જતી રહી હતી અને થોડીક વાર પછી ચુપચાપ સર્કીટ હાઉસમાં જતી રહી હતી. ગીતાંજલીએ આ મામલે તેના સાસરી અને પિયરમાં જાણ કરતા તે રાજપીપળા આવી ગયા હતા. સુનિલે ગીતાંજલીને બધાની સામે લોફો ઝીકી દેતા તે પિયરમાં આવી ગઇ હતી ગઇકાલે તેને ચાંદખેડા પોલીસ સ્ટેશનમાં સુનિલ અને તેના સસરા વિરુધ્ધમાં ફરિયાદ કરી છે. પોલીસે બન્ને વિરુધ્ધમાં ગુનો દાખલ કરીને તપાસ શરુ કરી છે. ફરિયાદમાં ગીતાંજલીએ આક્ષેપ કર્યો છેકે સુનિલ અવારનવાર તેના ખાતા માંથી રુપિયા ઉપાડીને સસરાને આપતો હતો અને દહેજ આપ્યુ નથી તો સરકારી પગાર આપી દેવાનો તેવી ધમકી આપતો હતો.